**Ministru kabineta noteikumu projekta “Grozījumi Ministru kabineta 2020. gada 24. novembra noteikumos Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Ministru kabineta 2020. gada 24. novembra noteikumos Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” noteikto atbalsta saņemšanas periodu, vienlaikus precizējot, ka atbalsts pieejams ņemot vērā saimnieciskās darbības ierobežojumus Covid-19 ierobežošanai un palielinot minimālo dīkstāves atbalstu apmēru līdz 500 *euro*. Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījumi Ministru kabineta 2020.gada 24.novembra noteikumos Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk – Noteikumu projekts) izstrādāts, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu aktivitātes, kas vērstas uz Latvijas tautsaimniecības attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie 2020.gada 24.novembra Ministru kabineta noteikumi Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk - MK noteikumi) nosaka kritērijus un kārtību kādā pieprasa un piešķir atbalstu par darbinieku, pašnodarbināto personu un patentmaksātāju dīkstāves periodā to atlīdzības kompensēšanai. Ņemot vērā to, ka Ministru kabinets 2020.gada 29.decembrī nolēma pagarināt ārkārtas situāciju valstī līdz 2020.gada 7.februārim, attiecīgi ar Noteikumu projektu tiek pagarināts atbalsta saņemšanas periods līdz 2021.gada 30.jūnijam, vienlaikus nosakot, ka atbalsts pieejams ne ilgāk par tiesību aktos noteiktajiem saimnieciskās darbības ierobežojumiem, kas saistīti ar epidemioloģiskās drošības pasākumiem, lai ierobežotu Covid-19 infekcijas izplatību. No minētā izriet, ka noteiktie ierobežojumi skatāmi kopsakarībā ar, piemēram, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai”, Ministru kabineta 2020.gada 6.novembra rīkojuma Nr. 655 “Par ārkārtējās situācijas izsludināšanu” noteiktajiem ierobežojumiem vai citiem normatīvajiem aktiem, kuros noteikti ierobežojumi. Norma iekļauta ar mērķi sniegt atbalstu tiem darba devējiem, pašnodarbinātām personām un patentmaksātājiem, kuru saimniecisko darbību ir ietekmējuši tieši Covid-19 krīzes radītie apstākļi, jo ieņēmumu samazinājums var būt saistīts ar nepareizu vai neveiksmīgu biznesa attīstību, taču Noteikumu projekta mērķis ir atbalstīt tos saimnieciskās darbības veicējus, kas cietuši no saimnieciskās darbības ierobežojumiem, kas saistīti ar epidemioloģiskās drošības pasākumiem. Lai nodrošinātu, ka atbalsts mērķtiecīgi tiek novirzīts vistiešāk skartiem darba devējiem, pašnodarbinātām personām un patentmaksātājiem Noteikumu projekts tiek papildināts ar normām, kas paredz, ka sākot ar 2021.gada 16.martu par iesniegumiem, kas iesniegti par marta mēnesi darba devējs, pašnodarbinātā persona vai patentmaksātājs iesniedz pamatojumu par ieņēmumu samazinājumu, saistību ar saimnieciskās darbības ierobežojumiem, kas saistīti ar epidemioloģiskās drošības pasākumiem Covid-19 infekcija ierobežošanai. Ja darba devējs, pašnodarbinātā persona vai patentmaksātājs nav iesniedzis šādu pamatojumu vai Valsts ieņēmumu dienests konstatē, ka noteiktajam ieņēmumu kritumam nav saistība ar Covid -19 radītajiem apstākļiem Valsts ieņēmumu dienests dīkstāves atbalstu nepiešķir. Noteikumu projekta minēto pamatojumu par ieņēmumu samazinājuma saistību ar saimnieciskās darbības ierobežojumiem prasību nepiemēro iesniegumiem, kas iesniegti Valsts ieņēmumu dienestā līdz 2021.gada 15.martam. Lai nodrošinātu skaidru izpratni par atbalsta piešķiršanu un to, ka atbalsts paredzēts darba devējiem, pašnodarbinātām personām un patentmaksātājiem, kuri ir cietuši no Covid-19 radītajiem apstākļiem, ir precizēts spēkā esošo MK noteikumu 3.punkts, nosakot, atbalstam par dīkstāvi ir tiesīgi pieteikties darba devēji, pašnodarbinātas personas un patentmaksātāji, kuru ieņēmumi no saimnieciskās darbības par konkrēto atbalsta mēnesi, salīdzinot ar mēneša vidējiem ieņēmumiem 2020. gada augustā, septembrī un oktobrī, kuros uzņēmums faktiski darbojies, ir samazinājušies ne mazāk kā par 20 % un ieņēmumu samazinājums ir saistīts ar Covid-19 saimnieciskās darbības ierobežojumiem. Vienlaikus, lai nodrošinātu lielāku atbalstu darba devējiem, pašnodarbinātām personām un patentmaksātājiem, kuri ir cietuši no Covid-19 radītajiem apstākļiem ir palielināts minimālais atbalsta slieksnis, paredzot, ka par pilnu kalendāro mēnesi par dīkstāvi saņem ne mazāk kā 500 *euro* (patentmaksas gadījumā 500 *euro*). Normu par minimālo atbalstu 500 *euro* apmērā piemēro sākot ar iesniegumiem par 2021. gada janvāra mēnesi. Līdz ar to par iesniegumiem, kas iesniegti līdz 2021.gada 15.janvārim par decembra mēnesi piemēro iepriekš noteikto minimālo atbalstu 330 *euro* un patentmaksas gadījumā 400 *euro*. Attiecīgi ar Noteikumu projektu pagarināts arī termiņš līdz kuram atbalsta saņēmēji iesniedz pieteikumu Valsts ieņēmumu dienestā, paredzot, ka par 2021.gada februāra mēnesi pieteikumu iesniedz līdz 2021.gada 15.martam, par 2021.gada marta mēnesi līdz 2021.gada 15.aprīlim, par 2021.gada aprīļa mēnesī līdz 2021.gada 15.maijam, par 2021.gada maija mēnesi līdz 2021.gada 15.jūnijam un par 2021.gada jūnija mēnesi līdz 2021.gada 15. jūlijam.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests.  |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projektā noteikto ieņēmumu kritumu piedzīvojošos darba devējus, kā arī pašnodarbinātās personas un patentmaksātājus. Atbalsta mehānisma nodrošināšana ietekmēs Valsts ieņēmumu dienesta darbību.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 97 559 623 | 0 | 0 | 0 | 0 | 0 |
| 2.1. valsts pamatbudžets | 0 | 97 559 623 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 97 559 623 | 0 | 0 | 0 | 0 | 0 |
| 3.1. valsts pamatbudžets | 0 | - 97 559 623 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | - 97 559 623 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbalstu izmaksa noteikumu projektā paredzētajam saņēmēju lokam tiks nodrošināta jau sākotnēji Ministru kabineta 2020.gada 24.novembra noteikumu Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” īstenošanai paredzētā finansējuma 104 547 656 euro ietvaros (2020.gadā tika paredzēti 52 273 828 euro un 2021.gadā arī paredzēti 52 273 828 euro).Saskaņā ar Valsts ieņēmumu dienesta datiem uz 2021.gada 4.janvāri par dīkstāves atbalstu darbiniekiem saņemti 5228 iesniegumi (21 282 darbinieku atlīdzības kompensēšanai) un dīkstāves atbalstā izmaksāti 5 932 768 euro. No pašnodarbinātajam personām saņemti 3095 pieteikumi un dīkstāves atbalstā izmaksāti 834 878 euro. No patentmaksātājiem saņemti 767 pieteikumi un dīkstāves atbalstā izmaksāti 220 387 euro. Dīkstāves atbalstā kopumā uz 2021.gada 4.janvāri izmaksāti 6 988 033 euro. Pēc CSP datiem pavisam nodarbināti ir 867 tūkstoši darbinieku, no kuriem privātajā sektorā ir 607 tūkstoši darbinieku. Ņemot vērā to, ka programmas apguves temps sākotnēji ir bijis mazāks, jo epidemioloģiskie ierobežojumi vēl nebija atspoguļojušies tautsaimniecības tendencēs tiek aplēsts, ka kopējā ietekme uz budžetu 2021.gadā veidosies 97 559 623.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E.Valantis**